"ધ એક્સ્પેન્ડેબલ્સ" એ સ્ટેલોનની 2010ની મોટી સફળતા હતી. 2009ના ઉનાળા/શિયાળામાં ફિલ્માંકિત થયેલી આ ફિલ્મ ઓગસ્ટ 13, 2010ના દિવસે રજૂ થઇ. સ્ટેલોને આ ફિલ્મમાં લેખન, નિર્દેશન અને અભિનય કર્યો. ફિલ્મમાં તેની સાથે અન્ય એક્શન સિતારાઓ જેસન સ્ટાથમ, જેટ લી, અને ડોલ્ફ લન્ડગ્રન ઉપરાંત ટેરી ક્રૂઝ, મિકી રુર્ક, રેન્ડી કોઉચર, એરિક રોબર્ટ્સ અને સ્ટોન કોલ્ડ સ્ટીવ ઓસ્ટિને તેનો સાથ આપ્યો તેમજ ખૂબ જ અપેક્ષિત એવા 80ના દશકના એક્શન આઇકન્સ બ્રુસ વિલિસ અને આર્નોલ્ડ શ્વાર્ઝનેગરે મહેમાન ભૂમિકા ભજવી. ખરેખર બ્રુસ વિલિસ અને આર્નોલ્ડ શ્વાર્ઝનેગરની મહેમાન ભૂમિકાઓનો ફિલ્મના પ્રચારમાં ભરપૂર ઉપયોગ કરવામાં આવ્યો. દરેક પરીક્ષણ ફિલ્મ અને જાહેરાતને મળેલા ખૂબ જ હકારાત્મક પ્રતિભાવને લીધે નિર્માતા એવી લર્નરે જણાવ્યું કે વધુ બે કે વધારે ભાગ, અથવા ઓછામાં ઓછી ટીમના સભ્યો પર આધારિત કોઇ જાતની શ્રેણી માટેની વાત ચાલે છે. ફિલ્મે પ્રથમ સપ્તાહને અંતે જ $34,825,135 મેળવ્યા, અને યુએસ (US) બોક્સ ઓફિસ પર સીધી #1 પર પહોંચી. તે સ્ટેલોનની 35 વર્ષની પ્રસિદ્ધ કારકિર્દીમાં પ્રથમ સ્પતાહનાં અંત માટેનો સૌથી મોટો આંકડો હતો. 2010નાં ઉનાળામાં, બ્રાઝિલની કંપની O2 ફિલ્મ્સે જાહેર કર્યુ કે ફિલ્મમાં તેમના કામ માટે તેમને યુએસ $20 લાખ આપવાના બાકી છે. સ્ટેલોને એ વાતની પુષ્ટિ કરી કે આયોજિત "રેમ્બો V" મે 2010માં રદ કરવામાં આવી. ફિલ્મને અધિકૃત રીતે ન્યુ ઇમેજ/મિલેનિયમ ફિલ્મ્સે સપ્ટેમ્બર 2009માં લીલી ઝંડી આપી દીધી હતી અને શરૂઆતમાં સ્ટેલોને કહ્યું કે ફિલ્મનું શીર્ષક "રેમ્બો V: ધ સેવેજ હન્ટ" રાખવાનું હતું અને તે થોડી ઘણી "હન્ટર" નામની નવલકથા (એ નવલકથા જેના અધિકાર સ્ટેલોન પાસે 10 વર્ષથી હતા) પર આધારિત હશે, જેમાં "જંગલી જાનવર"નો શિકાર કરતા રેમ્બોનો સમાવેશ થાય છે. નવેમ્બર 2009માં સ્ટેલોને એ વાતની પુષ્ટિ કરી કે વાર્તા બદલાઇ ગઇ છે અને માણસ/પ્રાણીની વાર્તા એક અસંબંધિત ફિલ્મ માટે બચાવી રખાશે. "રેમ્બો V" હવે મેક્સિકન સરહદ પાસેના શહેરમાં ખોવાઇ ગયેલ સ્ત્રીને શોધતા રેમ્બો પર આધારિત હશે. સ્ટેલોને ખુદ એ વાતની પુષ્ટિ કરી કે તેણે "ધ એક્સ્પેન્ડેબલ્સ" ના આગળના ભાગને બનાવવા માટે "રેમ્બો V" મૂકી દીધી છે (અને "રેમ્બો" ને "નિવૃત્ત" કર્યો છે).

"ઇટાલિયન સ્ટેલિયન" અને "સ્કોર"
1990–2002
2010થી લઇને
ફિલ્મોગ્રાફી